

Αρκαλοχώρι, 09/ 08 /2024

Προς: ΜΜΕ

**ΔΕΛΤΙΟ ΤΥΠΟΥ**

**Το Καστέλλι και το Θραψανό οι επόμενοι σταθμοί του 1ου θεματικού Φεστιβάλ «Ο κύκλος του Πολιτισμού», με τίτλο: «Αρχαιολογικές περιηγήσεις στον Δήμο Μινώα Πεδιάδας»**

Με επιτυχία και μεγάλη ανταπόκριση του κόσμου, συνεχίζεται το 1ο θεματικό Φεστιβάλ «Ο κύκλος του Πολιτισμού», με τίτλο: «Αρχαιολογικές περιηγήσεις στον Δήμο Μινώα Πεδιάδας». Επόμενος σταθμός του Φεστιβάλ που διοργανώνει ο Δήμος Μινώα Πεδιάδας, σε συνεργασία με την Εφορεία Αρχαιοτήτων Ηρακλείου, την Περιφέρεια Κρήτης και τοπικούς φορείς είναι το Καστέλλι τη Δευτέρα 12 Αυγούστου ενώ ακολουθεί το Θραψανό την Τρίτη 13 Αυγούστου.

Αναλυτικά οι επόμενες δράσεις του Φεστιβάλ:

**ΔΕΥΤΕΡΑ 12 ΑΥΓΟΥΣΤΟΥ 2024 – ΚΑΣΤΕΛΛΙ**

**19:00** – Ξενάγηση στο Κεντρικό Μινωικό Κτήριο στην πλατεία Αγίου Γεωργίου Καστελλίου από τον ανασκαφέα Δρα Γεώργιο Ρεθεμνιωτάκη, Επίτιμο Διευθυντή του Αρχαιολογικού Μουσείου Ηρακλείου.

**20:00** – Ομιλία με θέμα: «Ένα νοικοκυριό στην Κρήτη της 2ης χιλιετίας π.Χ.», από τη Δρα Εμμανουέλα Αποστολάκη, στην πλατεία Μεϊντάνι.

**21:00** – Συναυλία με τη Μαρία Κώτη.

– Στο χώρο θα λειτουργεί έκθεση φωτογραφίας με θέμα: «Το σπίτι της Πεδιάδας».

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Περιφέρεια Κρήτης, Πολιτιστικός Σύλλογος Καστελλίου

**ΤΡΙΤΗ 13 ΑΥΓΟΥΣΤΟΥ 2024 – ΘΡΑΨΑΝΟ**

***Άλσος «Λιβάδες» (Λίμνη Θραψανού)***

**19:00** – Ομιλία με θέμα: «Κρητικό πιθάρι: Διαχρονικό σύμβολο πλησμονής και αυτάρκειας», από τη Δρα Σαμάνθα Ξημέρη, Αρχαιολόγο.

**20:00**- Εκπαιδευτικό πρόγραμμα για παιδιά: «Πλάθοντας ξόμπλια για τα πιθάρια» με τη Δρα Σαμάνθα Ξημέρη, Αρχαιολόγο.

**21:30** – Συναυλία με το μουσικό συγκρότημα «Χαΐνηδες».

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Περιφέρεια Κρήτης, Πολιτιστικός Σύλλογος Θραψανού

Το Φεστιβάλ ολοκληρώνεται στις 30 Αυγούστου.